**TATRANSKÝ KAMZÍK 2021
PROPOZÍCIE XXVIII. ročníka medzinárodnej tematickej súťaže neprofesionálnych filmov

A. Základné údaje**

**Vyhlasovateľ:** Mesto Liptovský Hrádok  **Organizačný garant:** ART ŠTÚDIO Liptovský Hrádok  **Odborný garant:** Mgr. art. Miroslava Palanová
**Spoluorganizátori:** Liptovské kultúrne stredisko Liptovský Mikuláš
 a Nicolausfilm Liptovský Mikuláš **Termín konania**:  22. –23. 10. 2021  **Miesto konania:**   Liptovský Hrádok, Dom kultúry
**Adresa webu súťaže:** [abc.Lmn.sk/kamzik21](http://www.abc.lmn.sk/kamzik21/)

**Základná charakteristika**
TATRANSKÝ KAMZÍK 2021 je XXVIII. ročník medzinárodnej tematickej súťaže neprofesionálnych filmov. Autori prihlasujú svoje diela priamo organizačnému garantovi podujatia. Pred hlavnou súťažou sa uskutoční výberové konanie.

**Poslanie súťaže**
Hlavným poslaním podujatia je prezentácia a podpora tvorby, snaha aktivizovať neprofesionálnych tvorcov filmov, podnietiť vznik snímok z uvedených tematických oblastí: kultúra, umenie, ekológia, životný štýl a etnografia. Týmto druhom tvorby sa dokumentuje a obrazovo archivuje mnoho vzácnych, často postupne zanikajúcich vecí, udalostí, pracovných postupov či zvyklostí. Archív tejto dlhoročnej súťaže je bohatý na množstvo unikátnych záznamov, dokumentov a reportáží. Usporiadanie ďalšieho ročníka súťaže prispeje k zachovaniu kontinuity takto tematicky zameranej tvorby na Slovensku a umožní stretnutie a oboznámenie sa s podobne orientovanými dielami zo zahraničia.
 **B. Priebeh súťaže**
**Kategorizácia účastníkov**

* Súťaž je jednokolová a môže sa na nej zúčastniť každý filmový amatér, občan SR, ako aj autori zo zahraničia. Súťaž sa člení podľa vekových kritérií a tematického zamerania príspevkov. Každý súťažiaci môže svoje diela prihlásiť do jednotlivých kategórií.
* **vekové skupiny** súťažiacich: **A** – 15-18 rokov, **B** – od 19 rokov ( dovŕšenie 19 rokov najneskôr v deň uzávierky)
* V každej vekovej skupine možno súťažiť v týchto kategóriách:

**Súťažné kategórie**

* + **I. Kultúra a pamiatky** – v tejto kategórii súťažia filmy zobrazujúce históriu a kultúrne pamiatky v celej šírke, predovšetkým ľudovú kultúru, remeslá, architektúru, ľudové zvyky, folklór a medailóny tvorcov;
	+ **II. Tvorba a ochrana životného prostredia** – v tejto kategórii súťažia filmy zobrazujúce prírodné krásy, filmy o tvorbe a ochrane prírody (chránená fauna, flóra) a životného prostredia (voda, pôda, vzduch, zeleň, odpad ako zdroj druhotných surovín a ich využitie);
	+ **III. Súčasný spôsob života ľudí** – v tejto kategórii súťažia filmy, ktoré zobrazujú súčasný spôsob života ľudí rôznych vekových a sociálnych skupín v rôznych aglomeráciách (samoty, osady, dediny, mestá, cestopis).

**Organizačné zabezpečenie a riadenie súťaže**

* súťaž má dvojročnú periodicitu
* do súťaže môžu prihlásiť svoje filmy neprofesionálni tvorcovia z celého sveta
* v rámci súťažnej prehliadky sa uskutočnia vzdelávacie aktivity:
	+ hodnotiaci a rozborový seminár
	+ prehliadka mesta za účelom jeho spoznávania (arborétum, hrad a kaštieľ, múzeum, galéria insitného umenia, historická lipová aleja)
	+ kultúrny program DFS Cindruška a FS Majerán
* účastníkovi súťaže sa prepláca ubytovanie s raňajkami (1 noc z Pi/So); ak má účastník záujem o rezervovanie ubytovania na ďalšiu noc na vlastné náklady, treba požiadavku uviesť v prihláške.

**Podmienky účasti**

* autori prihlasujú svoje príspevky priamo na adresu organizačného garanta podujatia;
* každý autor môže zaslať max. po 2 filmy do každej tematickej kategórie
* súťaž je prístupná len pre nekomerčné filmy;
* súťažia dve skupiny tvorcov: A - autori 15 - 18 rokov, B - autori od 19 rokov (vrátane), neprofesionálni tvorcovia a študenti aj absolventi stredných a vysokých škôl, ktorí nemali/nemajú v študijnom programe odbor alebo predmet zameraný na filmovú tvorbu;
* súťažné snímky prechádzajú výberovým konaním. Na verejnú súťažnú projekciu budú zaradené tie diela, ktoré zodpovedajú tematickému zameraniu súťaže a sú na kvalitnej umeleckej a technickej úrovni. Prijímajú sa len filmy, ktoré sa nezúčastnili v žiadnom ročníku tejto súťaže;
* výberová porota si vyhradzuje právo obmedziť počet filmov z časových dôvodov;
* autori, ktorých film prešiel výberovým konaním, budú o výsledku osobne informovaní e-mailom. Výsledky výberového konania budú zverejnené aj na webstránke filmdat.cz
* zaradenie do vekovej skupiny a do kategórie označujú autori na prihláške a potvrdzujú svojím podpisom;
* doporučená dĺžka súťažných snímok je do 20 minút
* účastnícky poplatok vo výške **5,- eur** sa zasiela za každý film v zásielke, alebo ho zaplatí účastník pri prezentácii, alebo poplatok poukáže na účet OZ ART ŠTÚDIA:
	+ **IBAN SK51 0200 0000 0027 7124 6155**
	+ do správy pre príjemcu uveďte meno a priezvisko autora.
* každý film v inom než slovenskom alebo českom jazyku musí mať **titulky** alebo s prihláškou zaslanú **komentárovú listinu** a tiež samostatnú **anotáciu** max. 60 slov, **všetko v anglickom jazyku**
* autori do 16 rokov sa podujatia môžu osobne zúčastniť len v sprievode dospelej osoby (rodič, pedagóg )

**Technické podmienky**

* Pre fyzické posielanie filmov budú akceptované len nosiče DVD a flash disky. Pri výbere nosiča treba si uvedomiť, že média sa nebudú vracať poštou.
* Pre nosiče DVD bude akceptovaný len formát DVD-video.
* Všetky filmy musia byť vo farebnej norme PAL s frekvenciou 25 fps (25p alebo 50i).
* Formáty videí: MP4, MPG2, AVI – minimálne rozlíšenie 720 × 576, maximálne 1920 × 1080
* Filmy zaslané v iných formátoch nemusia byť prijaté do súťaže.
* Súbor s filmom a aj nosič musia obsahovať minimálne: názov filmu, meno autora, miesto bydliska.
* Autor vyplní na prihláške tieto údaje:
	+ názov filmu,
	+ stručný obsah filmu,
	+ dĺžka projekcie a televízny formát (4:3, 16:9, iný),
	+ veková skupina,
	+ dátum narodenia,
	+ kategória,
	+ meno a priezvisko autora,
	+ adresa: ulica, obec, mesto, PSČ,
	+ e-mailová adresa autora,
	+ tel. číslo autora.
* Každý film musí byť dodaný ako samostatný súbor a musí mať na začiatku aj na konci minimálne 5 sekúnd čiernej.
* Film spolu s prihláškou je možné posielať tiež prostredníctvom dátovej služby portálu www.uschovna.cz alebo www.wetransfer.com na e-mailovú adresu, uvedenú v záverečných ustanoveniach týchto propozícií
* Filmy umiestnené na serveroch YouTube, Stream, Vimeo a podobných nebude usporiadateľ sťahovať a akceptovať.

**Časový harmonogram súťaže**

***Súťažná časť:***

 ***-*** 24. 9. 2021 uzávierka pre prihlásenie a doručenie filmov

 - 27.-28. 9 výberové konanie

 - do 1. 10. 2021 oznámenie autorom o prijatí/neprijatí filmov

 - 8. 10. 2021 uzávierka prihlášok na ubytovanie

 - 21. 10. 2021 projekcia pre hrádocké školy

 - 22. – 23. 10. 2021 termín prezenčnej súťaže

***Nesúťažná - vzdelávacia časť:***

* Rozbory filmov – termín bude spresnený v priebehu podujatia

**Finančné zabezpečenie**
Podujatie finančne podporia Žilinský samosprávny kraj a Mesto Liptovský Hrádok. Požiadame tiež o príspevky nadácie a sponzorov.

**Spôsob hodnotenia**
Súťažné snímky hodnotí trojčlenná medzinárodná odborná porota, ktorú menuje organizačný garant. Odborná porota navrhuje organizátorom víťazné a ocenené snímky zo súťaže.

**Ocenenie**
V obidvoch skupinách autorov udelí organizátor na návrh odbornej poroty jednu Hlavnú cenu primátora mesta Liptovský Hrádok za najlepší film a v každej kategórii navrhne I., II. a III. miesto a čestné uznania. Neprítomným autorom sa vecné ceny nezasielajú. Môžu si ich však osobne vyzdvihnúť u organizačného garanta do konca roka 2021. Organizátor má právo na návrh poroty niektoré z miest neudeliť alebo ich prerozdeliť. Vďaka patronátu UNICA bude možné udeliť aj medailu UNICA filmu, ktorý bude svojím obsahom najvýstižnejšie zobrazovať spojenectvo a spoluprácu medzi národmi.

**Výsledky súťaže**
Na slávnostnom vyhodnotení organizátori vyhlásia výsledky súťaže a odovzdajú víťazom ceny. Výsledkovú listinu uverejnia organizátori na webstránke LKS – www.lks.sk a www.filmdat.cz

**Záverečné ustanovenia**

* Prihlášky a súťažné snímky treba zasielať na adresu organizátora:
1. **ART STUDIO Liptovský Hrádok**, Kompiš Ľubomír, Liptovský Peter 27, 033 01 Liptovský Hrádok
2. **e-mail:****tatranskykamzik2021@gmail.com**
* Informácie na tel.: +421 903 465 493 (p. Ľubomír Kompiš), +421 905 266 219 (p. Danica Žiaková) alebo mailom na lubor.patsch@gmail.com
* Všetky súťažné filmy budú archivované vo filmotéke Tatranského kamzíka a organizátori zaručujú, že nebudú z nich vytvárané kópie pre komerčné využívanie.

     

**Poznámka: V prípade, že prezenčná forma súťaže sa nebude môcť uskutočniť, včas (do 24. 9. 2021) vyhlásime súťaž online formou.**

### PRIHLÁŠKA FILMOV XXVIII. TATRANSKÝ KAMZÍK 2021

**poštou: ART STUDIO Liptovský Hrádok**,  **Kompiš Ľubomír, Liptovský Peter 27, 033 01 Liptovský**

 **Hrádok**

**a l e b o**

**e-mail:****tatranskykamzik2021@gmail.com**

(pre každý film vyplňte samostatnú prihlášku)

Názov filmu . …………………………………………………………………………….....……...............

Stručný obsah filmu: ……………………………………………………………………………………......

…………………………………………………………………………………………………………….....

.........................................................................................................................................................................

.........................................................................................................................................................................

.........................................................................................................................................................................

Veková skupina: ....................... dátum narodenia........................... súťažná kategória:..........................

Dĺžka projekcie …………………………………….........

TV formát 4:3 16:9 iný (uviesť):

Meno a priezvisko autora: ……………………………………………………………………………….....

Adresa autora:......……………………………………………………………………………………………

(ulica a číslo domu, PSČ, mesto, krajina)

Č. tel.:..................................................... e-mail:.................................................................

Súhlasím s využitím ukážok z filmu na propagačné účely bez nároku na honorár. ÁNO / NIE

Vyhlasujem, že som tento film/video vytvoril(-la) v amatérskych podmienkach pre nekomerčné účely.

V……………………………….. dňa ……………….......2021

 ...............................................................

 podpis

**PRIHLÁŠKA NA UBYTOVANIE XXVII. TATRANSKÝ KAMZÍK 2019**

**Zasielať osobitne na adresu:** **danka.ziakova@gmail.com**

Meno a priezvisko \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Presná adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ulica a číslo domu, PSČ, mesto, krajina)

Zamestnanie: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Č. tel.: \_\_\_\_\_\_\_\_\_\_\_\_\_\_\_\_\_\_\_\_ Dátum narodenia: \_\_\_\_\_\_\_\_\_\_\_\_\_ E-mail: \_\_\_\_\_\_\_\_\_\_\_\_\_\_\_\_\_\_\_\_\_\_

Počet lôžok z 22. na 23. 10. 2021 \_\_\_\_\_\_\_\_\_\_\_\_\_\_\_\_\_\_\_\_\_ (prihlasovateľovi filmu hradí organizátor)

Počet lôžok z  23. na 24. 10. 2021 \_\_\_\_\_\_\_\_\_\_\_\_\_\_\_\_\_\_\_\_ (hradí účastník)

Prihlasujem sa iba v prípade, že môj film postúpi výberovým konaním na hlavnú súťaž: ÁNO - NIE

V………………………… dňa …………… 2021

...............................................

 Podpis